එහි 'ඡන්ද හිමි නාමලේඛනය - කෙටුම්පත 2014' නැමැති පිටුවට ඇතුළු වී ඔබ ඡන්ද හිමි නාමලේඛනයේ ලියාපදිංචියට අදාළ දිස්ත්‍රික්කය තෝරා ඉන්පසු ඔබගේ ජාතික හැඳුනුම්පත් අංකය ඇතුළත් කිරිමෙන් පසුව ඔබ 2014 ඡන්ද හිමි නාම ලේඛනයේ ලියාපදිංචිව ඇතොත් ඔබට අදාළ ඡන්ද ප්‍රදේශය, පළාත් පාලන ආයතනය හා සම්පූර්ණ නම තිරයේ දිස්වෙනු ඇත.එසේම වසර 2013 ඡන්ද හිමි නාමලේඛනය සහ එයින් ඉවත්වන නම් ''අ'' ලැයිස්තුව හා ඊට අලුතින් එකතුවන නම් ''ආ'' ලැයිස්තුව සඳහන් ලේඛනවල පිටපත් සියලුම දිස්ත්‍රික් මැතිවරණ කාර්යාලවල, ප්‍රාදේශීය ලේකම් කාර්යාලවල, පළාත් පාලන ආයතනවල සහ ග්‍රාම නිලධාරි කාර්යාලවලද ප්‍රදර්ශනයට තබා ඇති අතර එම ස්ථානවලදී ද නාමලේඛන පරීක්ෂා කළ හැකියි.වසර 2014 ඡන්ද හිමි නාමලේඛනයට නම ඇතුළත් කර ගැනීමට ලැබෙන අවසන් අවස්ථාව මෙය බැවින් වහම දිස්ත්‍රික්ක මැතිවරණ කාර්යාලයේ සහකාර ලියාපදිංචි කිරීමේ නිලධාරියාවෙත මේ මස 30 දිනට පෙර ඒ බව දැන්වීමට කටයුතු කරන ලෙස මැතිවරණ කොමසාරිස්වරයා වැඩිදුරටත් පැවසීය.